You are here: Home » Content » Tegnologie Graad 5 » Om materiaal te weef
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETIntPhaseTech Tags5th Afrikaans Course LO1:AS5.1.10 LO1:AS5.1.11 LO1:AS5.1.12 LO1:AS5.1.8 LO3:AS5.3.2 Assignment This module and collection are included inLens: Siyavula: Technology (Gr. 4-6)By: SiyavulaModule Review Status: In ReviewCollection Review Status: In Review
HOE WORD MATERIAAL GEWEEF?
Dit word met ‘n weefraam gedoen. Drade word styf in die lengte gespan (die skering) en hulle beweeg afwisselend op en af terwyl dwarsdrade (die inslag) met ‘n spoel tussen elke beweging deurgevleg word.
Die vroeë bewoners van ons land het hul eie matte van riet gevleg waarop hulle geslaap het of wat hulle self gebruik het om matjieshuise van te bou. Mandjies kan ook van riet gevleg word.
Kry ‘n bekwame persoon wat ook hierdie matte of mandjies kan vleg en laat hy/sy dit vir die leerders demonstreer. Vra vir elke leerder ‘n donasie om die persoon vir sy moeite te vergoed.
Jy is ‘n lid van ‘n behoeftige gesin en aangesien beide jou ouers hard werk om jou op skool te hou, wil jy hulle graag help deur vir hulle iets te maak.
Jou ma kla gereeld dat jou pa en die kinders modder in die huis intrap en omdat julle nie ‘n voordeurmat het nie, het jy besluit om vir jou ma een te weef.
Jy het slegs ‘n sekere lengte tou om die skering (lengtedrade) te span en ‘n druiwedoos se deksel wat jy as weefraam gaan gebruik, maar jy het nie wol om vir die inslag (dwarsdrade) te gebruik nie. Jy moet besluit watter materiaal vir die drade gebruik kan word. Jou eerste keuse, nl. plastieksakke, is nie meer gratis beskikbaar nie.
Indien jy plastieksakke tot jou beskikking het, kan jy dit gebruik. Indien nie, kan jy enige sintetiese of natuurlike materiaal gebruik as inslag.
Plastieksakke as opsie
Versamel soveel plastiek inkopiesakke as moontlik en sorteer hulle volgens soorte. Berei jou weefdrade voor deur die plastieksakke se handvatsels af te knip en al in die rondte ‘n lang strook van 3 cm breed te knip. Rol die stroke saam op in die vorm van ‘n sokkerbal.
Watter ander materiaal kan jy ook as inslag gebruik? Maak ‘n lys van al die moontlikhede. (Onthou dat jy nie geld het om duur materiaal te koop nie.)
Kies een van die moontlikhede en motiveer waarom jy die keuse gemaak het.
Berei die druiwedeksel voor deur kepe van 1 cm diep en 1 cm uit mekaar langs beide breedtes van die deksel te knip. Span die skering om die doos en heg die begin en einde stewig. Plastieksakke as opsie
Maak vir jou ‘n spoel van dik karton en draai een plastieksak se strook daarom vas. Begin weef deur die punt van die plastiekstrook aan die hoek vas te bind en in te weef. Weef die strook afwisselend in die breedte oor en onder elke lengtedraad (skering) om die eerste ry te vorm. Weef nou afwisselend onder en oor die skering om die tweede ry te vorm. Moenie die strook te styf trek nie, want dit breek maklik. Herhaal die rye totdat die plastiekstrook opgebruik is. Skuif die inslag na elke ry met ‘n kam dig teen mekaar. Begin dan weer met ‘n volgende strook. Herhaal totdat die hele breedte toegeweef is. As jy baie van een soort plastieksak het, kan jy slegs een soort gebruik. Andersins kan jy jou eie mat ontwerp deur verskillende kleure sakke in ‘n sekere patroon wat herhaal word te gebruik.
Nie-buigbare materiale as opsie
As jy bv. riete of stroke rubber as inslag wil gebruik, moet jy dit net die verlangde breedte knip en een-een afwisselend deurryg. Herhaal totdat die hele breedte toegeweef is.
Raadpleeg bronne oor weefmetodes en probeer patrone in jou voordeurmatjie inweef.
Knip nou die inslagdrade in die middel aan die onderkant deur en knoop hulle twee-twee aanmekaar om fraiings aan beide kante te vorm. Knip die fraiings korter en gelyk of soos verlang nadat almal stewig geknoop is. Haal die mat uit die druiwedeksel.
Teken jou voltooide voordeurmat volledig in 3D met byskrifte en in kleur. Dui ook die werklike grootte (lengte en breedte) aan.
Dit is baie moeilik om van plastiek in die natuur ontslae te raak, aangesien dit nie natuurlik opbreek en in die grond geabsorbeer kan word nie en omdat dit ‘n mensgemaakte stof is. Dit vorm dus nie-bio-afbreekbare afval. Metaal en glas vergaan ook baie moeilik vanself in die natuur. As jy dus plastiek kan herwin, dit wil sê, deur ou produkte te gebruik om nuwe produkte van te maak, verminder jy die afvalstowwe op aarde en doen jy iets positiefs om die aarde se voortbestaan te verseker.
Skryf vyf voorbeelde neer waar ou plastiek-, metaal- en glasprodukte gebruik is om nuwe produkte te maak.
Voldoen jou voordeurmat aan jou verwagting? Motiveer met redes.
Skryf twee dinge neer wat moeilik was om te doen.
Skryf twee dinge neer wat maklik was om te doen.
Watter probleme het opgeduik en hoe het jy dit opgelos?
Vra ten minste drie volwassenes se eerlike opinie oor jou mat en hoeveel hulle vir so ‘n mat sou betaal. Stel 'n tabel soos die volgende op:
Skryf ten minste drie aanbevelings neer hoe jy jou ontwerp en produk kan verbeter as jy dit weer moes doen.
Bereken by benadering hoeveel dit jou gekos het om die matjie te maak. Hoeveel tyd het jy spandeer om die mat te weef? [LU 1.10]
UITDAGING: Wil jy nie in jou vrye tyd matte weef en probeer verkoop nie?
(a) oorspronklikheid eie diskresie
oorspronklikheid/kreatiwiteit, eie diskresie
Volledigheid, gebruik van kleur, verhouding, byskrifte, eie diskresie
Waarnemingsvermoë, oorspronklikheid, kreatiwiteit, eie diskresie
Noukeurige waarneming, eerlikheid, deeglikheid, eie diskresie
« Previous module in collection Om drukwerk op materiaal aan te bring
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 27, 2009 10:41 am -0500. Add to a lens